VEGA præsenterer
**Endnu en Lukas Graham koncert i VEGA**
*Efter at have spillet for et udsolgt Store VEGA i foråret og kunne melde hele to koncerter udsolgt i efteråret også, giver Lukas Graham den 18. november endnu en koncert i Store VEGA.*

Der er fart over feltet hos [Lukas Graham](https://www.facebook.com/LukasGraham?fref=ts), som tilbage i juni spillede en udsolgt koncert i Store VEGA. Efter den massive interesse for den første koncert i foråret, offentliggjorde VEGA efterfølgende to efterårskoncerter i november, som nu også er komplet udsolgt.

Derfor offentliggøres endnu en koncert til november, nemlig tirsdag den 18. november. Drengene fra Lukas Graham vender nu tilbage til Store VEGA for at tage publikum med storm og spås til at være i topform efter, at bandet har spillet på mange af sommerens festivaler, heriblandt på bl.a. Grøn Koncert og Wonder festiwall.

Bandet har haft en solid plads på diverse hitlister med deres nyeste single ”Mama Said”, og man kan derfor håbe på, at Lukas Graham løfter sløret for mere nyt materiale fra deres længe ventede, kommende album, når bandet igen besøger Store VEGA tirsdag den 18 november.

**Info om koncerten**
Lukas Graham (DK)

Tirsdag den 18 november kl. 20.00
Store VEGA, Enghavevej 40, 1674 KBH. V
250 kr. + gebyr
Forsalg via VEGAs hjemmeside og Billetnet.
[Læs mere og køb billet til koncerten med Lukas Graham](http://vega.dk/arrangementer/lukas-graham-2-ekstrakoncert-15128.html).

 *For yderligere oplysninger kontakt venligst*
Debbie Camilla Andersen
Kommunikationsmedarbejder, VEGA
da@vega.dk